Арменијака је једна од четири првобитне теме, успостављена средином 7. века на територији Мале Јерменије (такође познате и као Арменија Минор). Иако постоје индиције да је тема постојала још током владавине цара Ираклија, тј. око 629. године, тема Арменијака се први пут помиње у историјским изворима током устанка генерала Саборија 667/8. године. Следећи пут помиње се на печату из 717/718. године. Тема је вероватно, као и остале малоазијске теме, настала током првог таласа муслиманских освајања 640-тих година. Тада је војска магистар милитума Јерменије повучена и насељена у области Понта, Пафлагоније и Кападокије, дајући име новонасталој теми.